Dahl og Ek Hagen får friplasser i verdenscupen
Det gjorde de ved å vinne den skandinaviske cupen sammenlagt i estiske Albu i helgen. Ek Hagen er første års senior og stiller blant annet opp i det kommende U23-VM i Tyrkia. Hun har også viste seg fram i verdenscupen denne sesongen. - Jeg er veldig imponert over Martines resultater i vinter. Hun har tatt et stort steg nærmere verdens beste og fått vist seg fram fra en positiv side. Med sammenlagtseieren er også hun sikret mange sjanser fremover i verdenscupen, sier landslagssjef Vidar Løfshus til skiforbundet.no. Dahl har variert mye i prestasjonene i vinter, men Løfshus roser 30-åringen for å ta tak når ting har buttet litt i sporet. Dahl er på sprintlandslaget, men har få resultater i verdenscupen å vise til hittil i sesongen. - John Kristian har med dette kjempet seg tilbake i verdenscupen. Han har lagt ned en stor innsats for å klare dette, sier Løfshus.
John Kristian Dahl og Martine Ek Hagen er sikret friplasser i verdenscupen i langrenn fram til kommende jul.